Nafarroako Parlamentuko Mahaiak, 2018ko urtarrilaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Guzmán Miguel Garmendia Pérez jaunak aurkeztutako galdera, jakitekoa ea ‘948 Merkatua, Nafarroako arteen merkatua’ ekintza azaroaren 11ko 1/2003 Foru Aginduaren araberakoa al den.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urtarrilaren 8an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako Guzmán Garmendia Pérez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Osoko Bilkuran ahoz erantzun dakion:

Joan den azaroaren 14an, Nafarroan irakurle gehien duten paper-formatuko bi hedabideetan ‘948 Merkatua’ delakoari buruzko erreportaje bana argitaratu zen; funtsean, Nafarroako Gobernuko Kultura, Kirol eta Gazteriako kontseilari Ana Herrera Isasi andreari eginiko elkarrizketa bat ziren.

Publizitate-ekintza horren helburuari, erabilitako estrategiari eta argitaratu zen hedabide bakoitzeko guztizko kostuari buruzko informazioa eskatu ondoren, erantzuna jaso genuen, denbora eta forma egokietan.

Nafarroako Gobernuaren ustez, ekintza hori azaroaren 11ko 1/2003 Foru Aginduaren araberakoa al da, eta “merkataritza-edukia” formatua egokia al da Nafarroako Gobernuko kide baten jarduerak iragartzeko?

Iruñean, 2017ko abenduaren 20an

Foru parlamentaria: Guzmán Garmendia Pérez